Geseling - www.bybelkennis.co.za
Geseling- Francois Malan
Hoekom was ‘n geseling juis 39 houe?
Vyf maal het ek van die Jode die gebruiklike straf van 39 houe gekry (2 Kor.11:24) – letterlik: veertig min een.
In Deutr.25:3 word die maksimum straf op 40 houe gestel sodat jou volksgenoot nie voor jou oë verkleineer word nie. Dit moet onder toesig van die regter wees wat die aantal slae bepaal volgens die oortreding, met die maksimum op 40.
In Spreuke word gepraat van ‘n stok (OAV roede NAV slae) waarmee geslaan word (10:13; 19:29; ens.).
Later is ‘n kats of sweep met drie voorslae gebruik. Vir party het dit beteken dat elke hou vir 3 getel het, vir ander het dit net een hou getel en is die slae verdriedubbel.
Die 39 was bedoel om seker te maak dat jy nie meer as 40 kry deurdat verkeerd getel is nie, maar later het die skrifgeleerdes bepaal dat een derde van die houe op die bors geslaan word en twee derdes op die rug, sodat die aantal houe wat die regter bepaal altyd in drie kon verdeel word.